b'\n_START_ARTICLE_\nGeorgijus Gamovas\n_START_SECTION_\nAnkstyvasis gyvenimas ir karjera\n_START_PARAGRAPH_\nGamovas gim\xc4\x97 Odesos mieste, Rusijos imperijoje (dabar Ukraina). Jo t\xc4\x97vas mok\xc4\x97 rus\xc5\xb3 kalbos ir literat\xc5\xabros auk\xc5\xa1tojoje mokykloje, o jo motina mok\xc4\x97 geografijos ir istorijos mergai\xc4\x8di\xc5\xb3 mokykloje. G. Gamovas, be rus\xc5\xb3, \xc5\xa1iek tiek i\xc5\xa1moko pranc\xc5\xabz\xc5\xb3 ir vokie\xc4\x8di\xc5\xb3 kalb\xc5\xb3. Gamovas nesimok\xc4\x97 angl\xc5\xb3 iki savo koled\xc5\xbeo met\xc5\xb3. Daugiausia jo straipsniai buvo para\xc5\xa1yti vokie\xc4\x8di\xc5\xb3 ir rus\xc5\xb3 kalbomis, bet v\xc4\x97liau jis prad\xc4\x97jo ra\xc5\xa1yti ir angl\xc5\xb3 kalba._NEWLINE_Jis studijavo Novorosijske Odesos universitete (1922-1923 m.) ir Leningrado universitete (1923\xe2\x80\x931929 m.). Po Aleksandro Frydmano mirties Gamovas tur\xc4\x97jo i\xc5\xa1sirinkti kit\xc4\x85 savo disertacijos vadov\xc4\x85. Universitete Gamovas susidraugavo su trimis teorin\xc4\x97s fizikos studentais Levu Landau, Dmitrijumi Ivanenko ir Matv\xc4\x97jumi Bron\xc5\xa1teinu. Jie suformavo grup\xc4\x99, dar \xc5\xbeinoma kaip \xe2\x80\x9etrys mu\xc5\xa1kietininkai\xe2\x80\x9c, kurie susitikdavo aptarti ir analizuoti kvantin\xc4\x97s mechanikos nauj\xc5\xb3 straipsni\xc5\xb3. Nuo 1928 m. iki 1930 m. sta\xc5\xbeavo Getingeno universitete. Prie\xc5\xa1 diplomo \xc4\xafteikim\xc4\x85 Gamovas Getingene dirbo su kvantin\xc4\x97s teorijos srityje, kur atomo branduolio tyrim\xc5\xb3 pagrindu pareng\xc4\x97 daktaro disertacij\xc4\x85._NEWLINE_1931\xc2\xa0m. Gamovas buvo i\xc5\xa1rinktas SSRS moksl\xc5\xb3 akademijos nariu, jis tapo vienu i\xc5\xa1 jauniausiu nariu \xc5\xa1ioje organizacijoje. Tais pa\xc4\x8diais metais ved\xc4\x97 Liubov\xc4\x99 Vochmincev\xc4\x85, fizik\xc4\x99, kuri dirbo in\xc5\xbeiniere optikos gamykloje. 1934 m. emigravo \xc4\xaf JAV, dirbo Va\xc5\xa1ingtono universiteto profesoriumi. Dalyvavo kuriant JAV vandenilin\xc4\x99 bomb\xc4\x85.\n_START_SECTION_\nDNR ir RNR\n_START_PARAGRAPH_\nPo to, kai 1953\xc2\xa0m. Fransis Krikas ir D\xc5\xbeemsas D. Vatsonas atrado DNR strukt\xc5\xabr\xc4\x85, Gamovas band\xc4\x97 i\xc5\xa1spr\xc4\x99sti problem\xc4\x85 kaip 4 skirtingos baz\xc4\x97s (adeninas, citozinas, timinas ir guaninas), kurios yra susijungusios DNR grandin\xc4\x97je kontroliuoja baltym\xc5\xb3 sintez\xc4\x99 i\xc5\xa1 aminor\xc5\xabg\xc5\xa1\xc4\x8di\xc5\xb3.'